ট্রেনে কাটা পড়ে চবির সাবেক অধ্যাপকের মৃত্যু
ঢাকার উত্তরায় ট্রেনে কাটা পড়ে মারা গেছেন চট্টগ্রাম বিশ্ববিদ্যালয়ের সাবেক অধ্যাপক মোহাম্মদ আবদুর রশীদ।







মঙ্গলবার রাতে এ দুর্ঘটনা ঘটে, জানিয়েছে পুলিশ।




৬৯ বছর বয়সী আব্দুর রশীদ চট্টগ্রাম বিশ্ববিদ্যালয়ের রাষ্ট্রবিজ্ঞান বিভাগের চেয়ারম্যান ছিলেন। তিনি উন্মুক্ত বিশ্ববিদ্যালয়ের ডিনও ছিলেন। তিনি উত্তরার ৬ নম্বর সেক্টরে থাকতেন।
রেল পুলিশের বিমানবন্দর স্টেশন ফাঁড়ির ইনচার্জ এসআই কামরুল হাসান জানিয়েছে, মঙ্গলবার রাত সোয়া ১০টার দিকে উত্তরা ৮ নম্বর রেল গেইট এলাকায় অধ্যাপক রশীদ ট্রেনে কাটা পড়েন।
তিনি বলেন, অধ্যাপক রশীদের সঙ্গে বাজারের ব্যাগ ছিল। সম্ভবত তিনি বাজার করে বাসায় ফিরছিলেন।
অধ্যাপক রশীদের স্ত্রী ও ছেলে-মেয়েরা কানাডায় থাকেন বলে নিকটজনেরা পুলিশকে জানিয়েছেন।
অধ্যাপক রশীদের সঙ্গে থাকা ভিজিটিং কার্ড থেকে তার পরিচয় পেয়েছে পুলিশ।

ঢাকার উত্তরায় ট্রেনে কাটা পড়ে মারা গেছেন চট্টগ্রাম বিশ্ববিদ্যালয়ের সাবেক অধ্যাপক মোহাম্মদ আবদুর রশীদ।